**С Т А Н О В И Щ Е**

Върху кандидатурата на **. д-р Надя Емилова Димитрова дм**, участничка в конкурс за заемане на академичната длъжност **„ДОЦЕНТ”**

От **Проф. д-р Димитър Борисов Цингилев ДМН** Началник нуклеарно медицинско отделение „ин витро” към Клиника по нуклеарна медицина СБАЛО ЕАД София.Медицински специалности: Биохимия,Медицинска радиология и Онкология

В ДВ бр 31/28.04.2015 г е обявен конкурс за заемане на академичната длъжност „ДОЦЕНТ” ” в област 7-Висше образование „Здравеопазване и спорт”, Професионално направление 7.1 „МЕДИЦИНА” по научната специалност „Онкология с шифър 03.01.46 за нуждите на Националния раков регистър при СБАЛО ЕАД София.

В законния срок са постъпили само документите на д-р Н. Димитрова.След тяхнато разглеждане Научния съвет при СБАЛО предлага на Изпълнителния Директор и Той издава заповед № 3-227/21.07.2015 за назначаване на Научно жури, в което бях включен и аз.

На свое заседание проведено на 28.07.2015г Научното жури си разпредели функциите и аз бях избран да представя становище.

Д-р Димитрова е защитила дисертация за придобиване на образователната и научна степен”Доктор” през 2013 г и е представила списък на публикациите и по нея, които не подлежат на рецензиране. За участие в настоящия конкурс приемам за рецензиране научното й творчество след дисертацията. В табличен вид то може да бъде преставено така:

Публикации в чужди списания 8

 От тях с IF 6

Публикации в български списания 26

Участие в монографии 7 глави в 5 монографии

Участие в справочници и ръководства 3

Доклади и резюмета 38

 От тях с IF 8

Общият IF от публикациите на д-р Димитрова е **31.271**

Д-р Димитрова участва в 8 международни научни проекта и е взела участие като лектор в 8 курса за продължаващо обучение.

Представена е справка от Централната медицинска библиотека към МУ София за 102 български цитирания.

На база данни Scopus са открити 41 цитирания, а в Web of Knowledge са открити 44 цитирания.

 Лекционната и преподавателска дейност включва 32 часа годишно, от които 5 лекции са изнесени на международни форуми.

 Научно-изследователската дейност на д-р Н. Димитрова бих я групирал в три основни направления:

 1.Анализ и оценка качеството на данните от раковите регистри. В България те включват 94.7% от ново диагностицираните случаи със сравнително добра честота и изчерпателност.Те са международно съпоставими. Анализирани са качеството на данните от Раковите регистри на Саудитска Арабия, Молдова и Хърватия, където-д-р Димитрова участвува като експерт.Това и дава възможност за добри професионални и лични връзки с колегите от другите ракови регистри.

 2.Анализ върху значимоста на злокачествените заболлявания на национално и международно ниво.Така например карциномите на ларинкса са се увеличили почти двойно в сравнение с 1965 г, като се увеличава дялът на диагностицираните в късни стадии.Карцинимите на простатата са се увеличили с 52% след 2010 г.

Подобна тенденция се наблюдава и при туморите на женските гениталии. Карциномите на млечната жлеза се увеличават с 1.2% годишно и тенденцията е за увеличение на заболеваемостта във възрастта под 35 години.

Интересни са наблюденията върху появата на втори тумор след карцином на млечната жлеза, което налага включването на по-широк кръг от специалисти при проследяване на болните.

3.Проучване на прогностични фактори при пациенти със злокачествени новообразования. Закъсняване в диагностицирането на заболяването се открива при население с ниски доходи и при по-ниско образование, в места с недостиг на специализирани медицински заведения. Установено е че пет годишната преживяемост на болни от карцином на млечната жлеза лекувани в СБАЛО е 80.1% в сравнение с 72.2% в другите лечебни заведения Лечебните резултати са по -добри в големи лечебни и специализирани онкологични заведения. Спазването на стандартите за лечение е много важно.

 Подобни резултати са получени и при лечението на онкогинекологичните заболявания.

 Д-р Димитрова е родена през 1972 г в гр.София.Тя е омъжена и има 2 деца. Завършва медицина като магистър през 1997 г в Медицински университет София. През 2006 г придобива специалност по „Обща медицина”, а на следващата година Магистър по здравен менижмънт. През 2013 г става „Доктор по медицина „ в научната специалност „Онкология”. От 2007 година до сега работи в Националния раков регистър към СБАЛО, а за периода 2010-2013 г е била негов ръководител.

 Д-р Димитрова владее отлично писмено и говоримо английски и руски езици. Специализирала е във Франция, Англия и Швеция.Тя притежава отлична компютърна подготовка,особенно в специализираните софтуери за регистрация на рака .Членува в три международни организации: European Network оf Cancer Registries, International Network for Cancer Treatment and Research, European Journal of Cancer Prevention.

 От всичко изложено до тук може да се направи следното

 З А К Л Ю Ч Е Н И Е

 Д-р Надя Димитрова е един високо квалифициран специалист в областта на статистиката и регистрацията на онкологичните заболявания. Дейността на Националния раков регистър,част от които са научните и разработки се ползват от всички специалисти в областта на онкологията от страната и чужбина.

От представените научни трудове, инпакт фактори и цитирания, както и пълното покриване изискванията на НС при СБАЛО ЕАД за придобиване на академичната длъжност „Доцент” считам че д-р Надя Димитрова напълно покрива на тези критери.

Убедено препоръчвам на Научното жури да предложи на НС при СБАЛО да присъди на д-р Надя Емилова Димитрова, дм академичната длъжност „Доцент”.

12.08.2015

София

Про. Д-р Д.Б.Цингилев ДМН